Jaak Nanilson

Jaak Nanilson (1880 – 16. august 1924) oli eesti poliitik. 

Nanilson kuulus II Riigikogu ja Pärnumaa maakonnanõukogu koosseisu. Nanilson sai Riigikogu liikmeks Töörahva Ühise Väerinna nimekirja järgi Alice Leevaldi asendusliikmena, kuid hiljem sai temast iseseisvate sotsialistide rühma liige. Seejärel avaldati kommunistlikus ajakirjanduses tema kohta ähvardusi. 1924. aasta 16. augusti õhtul tapeti ta Viljandimaal Abja raudteejaama lähedal tema abikaasa Anu Nanilsoni nähes tundmatuks jäänud mõrtsuka poolt. Kommunistlikes lendlehtedes kiideti see tegu heaks. Kommunistid avaldasid kaks üleskutset, kus nad end avalikult Nanilsoni tapjateks tunnistasid ja töörahvale soovitasid "Pärnumaa proletaarlastest eeskuju võttaNädala 7 päeva. Rahvaleht, 30. august 1924, nr. 67, lk. 5.." Lahkunu mälestuseks tõusti kolm päeva hiljem juhataja ettepanekul parlamendisaalis püsti. Oma toolidesse jäid Töörahva Ühise Väerinna saadikud. Saalis kõlasid hüüded: “Mõrtsukad istuvad!”, “Röövlid!”, “Häbi!”. Veidi hiljem teatas kõnetoolist TÜV-i rühma liige Johannes Jürna: ikka tuldagu ja "…waadaku nende rühm läbi, kas neil on weremärkisid küljes."Riigikogu toimetised. Meie parlamentaarsest suhtlemiskultuurist, aga teisest vaatevinklist. 1. detsembriks 1924 oli arreteeritud vähemalt 12 kahtlusalust, mis takistas Pärnumaal 1. detsembri mässu organiseerimist. 

Protsess Jaak Nanilsoni mõrvas kahtlustatavate üle toimus Viljandi-Pärnu rahukogus 10.–12. juulil 1926. Kõik kohtualused mõisteti tõendite puudumisel õigeks. Jaak Nanilsoni asemel sai Riigikogu liikmeks Boris Kumm.

 Viited 

 Välislingid 
Rahvasaadik terrori ohvriks. Päevaleht, 19. august 1924

Kategooria:II Riigikogu liikmed
Kategooria:Eesti mõrvaohvrid
Kategooria:Tapetud poliitikud
Kategooria:Sündinud 1880
Kategooria:Surnud 1924